**DĖL LEIDIMO ĮSIGYTI TARNYBINĮ LENGVĄJĮ AUTOMOBILĮ**

2023 m. birželio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Lietuvos Respublikos Vyriausybės 1998 m. lapkričio 17 d. nutarimo Nr. 1341 „Dėl tarnybinių lengvųjų automobilių biudžetinėse įstaigose“ 5.2.1 papunkčiu, Tarnybinių lengvųjų automobilių įsigijimo, nuomos ir naudojimo Rokiškio rajono savivaldybės valdomose bendrovėse, viešosiose ir biudžetinėse įstaigose taisyklių, patvirtintų Rokiškio rajono savivaldybės tarybos 2020 m. birželio 26 d. sprendimu Nr. TS-185 „Dėl tarnybinių lengvųjų automobilių įsigijimo, nuomos ir naudojimo Rokiškio rajono savivaldybės valdomose bendrovėse, viešosiose ir biudžetinėse įstaigose taisyklių patvirtinimo” 4 punktu, Rokiškio rajono savivaldybės taryba nusprendžia:

1. Leisti Rokiškio rajono savivaldybės administracijai įsigyti tarnybinį lengvąjį automobilį – naują 8 sėdimų vietų (su vairuotoju) mikroautobusą, kurio vertė ne didesnė kaip 50 000,00 (penkiasdešimt tūkstančių) eurų be pridėtinės vertės mokesčio iš Rokiškio rajono savivaldybės biudžeto asignavimų, skirtų Rokiškio rajono savivaldybės administracijai.
2. Įgalioti Rokiškio rajono savivaldybės administracijos direktorių organizuoti viešąjį pirkimą tarnybiniam lengvajam automobiliui įsigyti ir pasirašyti visus su automobilio įsigijimu susijusius dokumentus.
3. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Ernesta Jančienė

**SPRENDIMO PROJEKTO**

**DĖL LEIDIMO ĮSIGYTI TARNYBINĮ LENGVĄJĮ AUTOMOBILĮ**

**AIŠKINAMASIS RAŠTAS**

2023-06-29

Projekto rengėjas – Turto valdymo ir ūkio skyriaus vedėja Ernesta Jančienė

Pranešėjas komitetų ir Tarybos posėdžiuose – Turto valdymo ir ūkio skyriaus vedėja Ernesta Jančienė

|  |  |  |
| --- | --- | --- |
| 1. | Sprendimo projekto tikslas ir uždaviniai | Gauti Rokiškio rajono savivaldybės tarybos pritarimą dėl naujo tarnybinio lengvojo automobilio – 8 sėdimų vietų (su vairuotoju) mikroautobuso, kurio vertė ne didesnė kaip 50 000,00 (penkiasdešimt tūkstančių) eurų be pridėtinės vertės mokesčio įsigijimo Rokiškio rajono savivaldybės administracijos nuosavybėn. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Lietuvos Respublikos Vyriausybės 1998 m. lapkričio 17 d. nutarimo Nr. 1341 „Dėl tarnybinių lengvųjų automobilių biudžetinėse įstaigose“ 5.2.1 papunktis: *„5.2.1 nustatyti, kad iš savivaldybių biudžetų išlaikomos biudžetinės įstaigos ne brangesnius kaip 17 377 eurai (be pridėtinės vertės mokesčio) tarnybinius automobilius, turinčius ne daugiau kaip 5 sėdimas vietas, ir kitus tarnybinius automobilius, ne brangesnius kaip 26 065 eurai (be pridėtinės vertės mokesčio), gali įsigyti, nuomotis arba nuomotis pagal veiklos nuomos sutartį tik savininko teises ir pareigas įgyvendinančios institucijos leidžiamos, o brangesnius kaip 17 377 eurai (be pridėtinės vertės mokesčio) tarnybinius automobilius, turinčius ne daugiau kaip 5 sėdimas vietas, ir kitus tarnybinius automobilius, brangesnius kaip 26 065 eurai (be pridėtinės vertės mokesčio), – tik savivaldybės tarybos leidžiamos“,* Tarnybinių lengvųjų automobilių įsigijimo, nuomos ir naudojimo Rokiškio rajono savivaldybės valdomose bendrovėse, viešosiose ir biudžetinėse įstaigose taisyklių, patvirtintų Rokiškio rajono savivaldybės tarybos 2020 m. birželio 26 d. sprendimu Nr. TS-185 „Dėl tarnybinių lengvųjų automobilių įsigijimo, nuomos ir naudojimo Rokiškio rajono savivaldybės valdomose bendrovėse, viešosiose ir biudžetinėse įstaigose taisyklių patvirtinimo“ 4 punktas: „*4. Biudžetinės įstaigos gali įsigyti, nuomotis arba nuomotis pagal veiklos nuomos sutartį lengvuosius automobilius, turinčius ne daugiau kaip 5 sėdimas vietas, ir kitus lengvuosius automobilius, vadovaudamosi Lietuvos Respublikos viešųjų pirkimų įstatymu. Iš savivaldybės biudžeto išlaikomos biudžetinės įstaigos ne brangesnius kaip 17 377 eurai (be pridėtinės vertės mokesčio) tarnybinius automobilius, turinčius ne daugiau kaip 5 sėdimas vietas, ir kitus tarnybinius automobilius, ne brangesnius kaip 26 065 eurai (be pridėtinės vertės mokesčio), gali įsigyti, nuomotis arba nuomotis pagal veiklos nuomos sutartį tik savininko teises ir pareigas įgyvendinančios institucijos leidžiamos, o brangesnius kaip 17 377 eurai (be pridėtinės vertės mokesčio) tarnybinius automobilius, turinčius ne daugiau kaip 5 sėdimas vietas, ir kitus tarnybinius automobilius, brangesnius kaip 26 065 eurai (be pridėtinės vertės mokesčio), – tik savivaldybės tarybai leidus“.*  Naujos teisinio reguliavimo nuostatos nesiūlomos. |
| 3. | Laukiami rezultatai | Priėmus šį sprendimą Rokiškio rajono savivaldybės administracija galės įsigyti naują tarnybinį lengvąjį automobilį – 8 sėdimų vietų (su vairuotoju) taip atnaujindama turimų tarnybinių automobilių parką, o šiuo metu savivaldybės administracijos naudojamas mikroautobusas Renault Trafic (pagaminimo metai – 2016), valstybinis Nr. AUR888, bus perduotas Panemunėlio seniūnijai. |
| 4. | Lėšų poreikis ir šaltiniai | Lengvasis automobilis bus įsigytas viešojo pirkimo būdu iš Rokiškio rajono savivaldybės administracijai skirtų biudžeto lėšų. |
| 5. | Antikorupcinis sprendimo projekto vertinimas | Antikorupcinis vertinimas neatliekamas. |
| 6. | Kiti sprendimui priimti reikalingi pagrindimai, skaičiavimai ar paaiškinimai | Panemunėlio seniūnija raštu kreipėsi į savivaldybės administracijos direktorių informuodama, kad seniūnijos naudojamas tarnybinis automobilis WV Transporter, pagaminimo metai 1997, yra labai prastos techninės būklės: netvarkinga automobilio važiuoklė, surūdijusi visa automobilio apačia, posparniai, surūdijęs kėbulas. 2023 m. rugpjūčio mėn. baigiasi galioti minėtojo automobilio techninė apžiūra, tačiau dėl itin prastos automobilio techninės būklės reikalingas didelis remontas, kuris ekonomiškai nėra naudingas.  Panemunėlio seniūnija šiuo metu turi tik du tarnybinius automobilius, t. y. minėtąjį WV Transporter ir Dacia Duster (nuomojamas), todėl tam, kad seniūnija ir toliau galėtų vykdyti ūkinius darbus, reikalingas mikroautobusas.  Šiuo tarybos sprendimo projektu prašome pritarti naujo tarnybinio lengvojo automobilio – 8 sėdimų vietų (su vairuotoju) įsigijimui, nes jis bus reikalingas Rokiškio rajono savivaldybės administracijos funkcijoms vykdyti (komisijų vykimui į išvažiuojamuosius posėdžius, darbuotojų vykimui į mokymus ir kt.). |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | – |